CELEX: 62010TN0540
Language: da
Date: 2010-11-24 00:00:00
Title: Sag T-540/10: Sag anlagt den 24. november 2010 — Spanien mod Kommissionen

29.1.2011   
            
            
               DA
            
            
               Den Europæiske Unions Tidende
            
            
               C 30/48
            
         Sag anlagt den 24. november 2010 — Spanien mod Kommissionen
   (Sag T-540/10)
   ()
   2011/C 30/87
   Processprog: spansk
   
      Parter
   
   
      Sagsøger: Kongeriget Spanien (ved advokat M. Muñoz Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens beslutning K(2010) 6154 af 13. september 2010, hvormed Kommissionen reducerer støtten fra Samhørighedsfonden til følgende projektfaser:
               
                           —
                        
                        
                           «Linea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo IX-A»(CCI nr. 2001.ES.16.C.PT.005)
                        
                     
                           —
                        
                        
                           «Linea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo X-B (Avinyonet del Penedés-Sant Sadurní d’Anoia)»(CCI nr. 2001.ES.16.C.PT.008)
                        
                     
                           —
                        
                        
                           «Linea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo XI-A y XI-B (Sant Sadurni d’Anoia-Gelida)»(CCI nr. 2001.ES.16.C.PT.009)»og
                        
                     
                           —
                        
                        
                           «Linea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo IX-C»(CCI nr. 2001.ES.16.C.PT.010)«
                        
                     
         
               —
            
            
               Subsidiært: Beslutningen annulleres delvist, for så vidt angår de korrektioner, der er foretaget vedrørende de ændringer, der hidrører fra overskridelsen af støjnormerne (delafsnit IX-A), fra ændringen i den almindelige plan for byplanlægning (PGOU), for kommunen Santa Oliva (delafsnit X-B, XI-A, XI-B og IX-C), idet den nedsætter korrektionsbeløbet til 2 348 201,94 EUR.
            
         
               —
            
            
               Kommissionen for De Europæiske Fællesskaber tilpligtes under alle omstændigheder at betale sagens omkostninger.
            
         
      Søgsmålsgrunde og væsentligste argumenter
   
   Med den omtvistede beslutning reducerede Kommission den støtte, der oprindeligt var tildelt af Samhørighedsfonden til de førnævnte projektfaser, hvilket var begrundet i visse uregelmæssigheder i anvendelsen af reglerne for offentlige kontrakter.
   Efter Kongeriget Spaniens opfattelse skal beslutningen kendes ugyldig af tre forskellige årsager:
   
               a)
            
            
               Tilsidesættelse af artikel H, stk. 2, i bilag II i Rådets forordning nr. 1164/94 (1), idet Kommissionen vedtog beslutningen uden at overholde den tremåneders frist, der gælder fra afholdelsen af høringen.
            
         
               b)
            
            
               Ulovlig anvendelse af artikel 20, stk. 2, litra f), i Rådets direktiv 93/98 (2), idet en aftale om supplerende tjenesteydelser begrebsmæssigt er forskellig fra en ændring af en kontrakt i gennemførelsesfasen ifølge den spanske lovgivning på området for offentlige tjenesteydelsesaftaler, således at nævnte ændring falder uden for anvendelsesområdet for Rådets direktiv 93/38.
            
         
               c)
            
            
               Subsidiært: Tilsidesættelse af artikel 20, stk. 2, litra f), i førnævnte direktiv 93/38, idet alle betingelser er opfyldt for, at de spanske myndigheder efter proceduren om udbud efter forhandling uden forudgående bekendtgørelse kunne indgå en aftale om supplerende arbejder, som blev gennemført i de fire projektfaser, der er berørt af korrektionen.
            
         
      (1)  Rådets forordning (EF) nr. 1164/94 af 16. maj 1994 om oprettelse af Samhørighedsfonden (EFT L 103, s. 1)
   
      (2)  Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT L 82 af 25.3.1994, s. 40)